NARIADENIE KOMISIE (ES) č. 1214/2005
z 28. júla 2005,
ktorým sa opravuje estónska, fínska, grécka, holandská, lotyšská, litovská, portugalská, španielska, švédska a talianska verzia nariadenia (EHS) č. 1722/93, ktoré stanovuje podrobné pravidlá uplatňovania nariadenia Rady (EHS) č. 1766/92 týkajúceho sa produkčných náhrad v sektore obilnín
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 1784/2003 z 29. septembra 2003 o spoločnej organizácii trhu s obilninami (1), najmä na jeho článok 8 ods. 3,
keďže:
(1)
V estónskej, fínskej, gréckej, holandskej, lotyšskej, litovskej, portugalskej, španielskej, švédskej a talianskej verzii textu je druhá veta prvého pododseku článku 9 ods. 2 nariadenia Komisie (EHS) č. 1722/93 (2), naposledy zmeneného a doplneného článkom 1 ods. 4 nariadenia (ES) č. 1548/2004, chybná.
(2)
Aby sa zabránilo akejkoľvek nesprávnej interpretácii a aby sa zabezpečilo správne uplatňovanie opatrení ustanovených v nariadení (EHS) č. 1722/93, mala by sa táto chyba opraviť.
(3)
Táto oprava nemá žiadne nevýhodné alebo diskriminačné dôsledky pre niektorých výrobcov v porovnaní s ostatnými, a preto by sa mala uplatňovať od nadobudnutia účinnosti nariadenia (ES) č. 1548/2004.
(4)
Opatrenia ustanovené v tomto nariadení sú v súlade so stanoviskom Riadiaceho výboru pre obilniny,
PRIJALA TOTO NARIADENIE:
Článok 1
Týka sa len estónskej, fínskej, gréckej, holandskej, lotyšskej, litovskej, portugalskej, španielskej, švédskej a talianskej verzie.
Článok 2
Toto nariadenie nadobúda účinnosť dňom jeho uverejnenia v Úradnom vestníku Európskej únie.
Uplatňuje sa od 3. septembra 2004.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 28. júla 2005